b"\n_START_ARTICLE_\nJoey Lauren Adams\n_START_SECTION_\nLiv og virke\n_START_PARAGRAPH_\nAdams slo igjennom i 1993 i Richard Linklaters film Dazed and Confused, en film som ogs\xc3\xa5 satt skuespillere som Ben Affleck, Milla Jovovich, Matthew McConaughey og Adam Goldberg p\xc3\xa5 kartet._NEWLINE_Men det var med Chasing Amy i 1997 at Adams vakte kritikernes begestring for portretet av en lesbisk kvinne som faller for en mann. Regiss\xc3\xb8r Kevin Smith, som datet Adams, har sagt at filmen er skrevet ut i fra erfaringer han hadde med Adams. Adams har i et intervju bekreftet at hun er biseksuell._NEWLINE_For rollen ble Adams bel\xc3\xb8nnet b\xc3\xa5de med en Chicago Film Critics Award og en Las Vegas Film Critics Society Award for beste nykommer. Hun ble ogs\xc3\xa5 nominert til en Golden Globe for beste kvinnelige rolle i en komedie/musikal. Adams skrev ogs\xc3\xa5 sangen \xc2\xabAlive\xc2\xbb som hun fremf\xc3\xb8rte i filmen._NEWLINE_Etter rollen som Adam Sandlers kj\xc3\xa6reste i Big Daddy, gikk karrieren nedover med noen flopper som Beautiful og In the Shadows, eller med sm\xc3\xa5 roller i sm\xc3\xa5 filmer._NEWLINE_Det har blitt spekulert i om Adams' uvanlige, tynne stemme har hindret henne i \xc3\xa5 n\xc3\xa5 lengre i Hollywood. Til dette har hun svart \xc2\xabIt's not a normal voice. It doesn't fit into people's preconceptions about what a woman's voice should sound like. My mom doesn't think I have an unusual voice, though. I'm sure it's helped me get some roles. But Chasing Amy I almost didn't get. There was concern the voice would grate on some people, which some critics said it did.\xc2\xbb_NEWLINE_I 2006 hadde Adams premiere p\xc3\xa5 sin regiss\xc3\xb8rdebut Come Early Morning under Sundance Film Festival, en film hun ogs\xc3\xa5 har skrevet. I filmen spiller Ashley Judd, Jeffrey Donovan, Diane Ladd, Tim Blake Nelson og Laura Prepon. Hun spiller ogs\xc3\xa5 i The Break Up, med Jennifer Aniston og Vince Vaughn."